Game of Thrones season 3 episode 2, watch online now | Housemovie
Dark Wings, Dark Words ´2013
Watch Dark Wings, Dark Words online now
tocloud.co Dark Wings, Dark Words in HD
Audience reviews for Dark Wings, Dark Words kamp | DinkJeug 124172615
kategorieë Select Category BOEKE EN MUSIEK (16) DINKDIEP (7) EREDIENS: Familiediens (9) EREDIENS: Jeugdiens (3) EREDIENS: Kindermoment (12) FAMILIE NETWERK (37) HUISGELOOF (22) INTERNET HULPBRONNE (8) JONG VOLWASSENES (42) KAMPE (9) KATEGESE: Hoërskool (8) KATEGESE: Laerskool (5) KATEGESE: Voorskool (13) KINDERBEDIENING (30) LEIER TOERUSTING (56) OUERLEIDING (30) TEMATIESE VIDEO’S (5) TIENERBEDIENING (23) UITREIKE (7) Uncategorised (24)
#imaginemovement bybelstudie DiepDink dinkdiep energiegesprek Erediens eredienste familie familiebediening familiediens gesinne huisgeloof hulpbronne idees imagine intergeneratief jeugbediening jeugdiens jong volwassenes JVLC kategese kategete kersfees Kinderbediening kindermoment kinders leier toerusting materiaal Millennials naskoolse jongmense nuus opleiding ouerleiding ouers reeks refleksies skakels skole stemme stories tienerbediening tieners toerusting uitreik wenke
10 idees om gesinne saam te bedien
15th November 2018 dinkjeugFAMILIE NETWERKfamilie bediening, idees, kamp, wenke
Dit is ‘n wonderlike manier om genoeg tyd te kry met gesinne om hulle bekend te stel aan geloofsgewoontes. Hierdie kamp is nie net ‘n saamkuier kamp met ‘n Sondag “erediens” nie, maar ‘n kamp met ‘n paar kort sessies waar geloofsgewoontes prakties ingeoefen word.
Wat doen ‘n mens egter op ‘n kamp met gesinne wat hoërskool kinders ook het? Kan ‘n mens een kamp vir alle gesinne doen? Een moontlikheid is dat ‘n mens hier en daar dan iets “ouer” uitwerk vir die gesinne wat tieners het. Of dalk eerder ‘n kamp hou een jaar met gesinne met (oorwegend) voorskool en laerskool kinders en die daaropvolgende jaar ‘n kamp met gesinne met (oorwegend) hoërskoolkinders. Dit is egter belangrik dat die hele gesin, ongeag die gesinsamestelling, welkom moet voel.
Tent oorslaap aand
Dit kan by die kerk gebeur, in die kerksaal of in die tuin van die kerk of dit kan op ‘n sportveld of ander plek gebeur. Die hele gesin kom kamp, indien moontlik, en daar is ‘n kort program wat gesinne iets leer oor huisgewoontes.
Baie gemeentes hou in die Julie vakansie ‘n uitreik vir tieners na ‘n ver plek. Hiervoor is daar gewoonlik sessies vooraf om die tieners voor te berei. Een idee is dat ouers (en ander gesinslede) ook vooraf na een van die sessies genooi word om meer te hoor van waaroor die uitreik gaan. Hulle moet dan tydens hierdie sessie ook in gesinsverband praat oor die tieners se verwagtings, ens. Hierdie geselstyd word gefasiliteer. Só leer gesinne om op ‘n dieper vlak met mekaar te gesels. Na die uitreik plaasgevind het, kan daar ‘n braai gehou word waar ouers (gesinne) ook genooi word om terugvoer stories van die uitreik te hoor.
Ouers moet tieners op Sondagoggend kom haal by die kamp en die laaste “sessie” bywoon van die kamp. Dit kan die vorm aanneem van ‘n piekniek, waar tieners die geliefkoosde kampliedjie vir hulle ouers sing, en waar daar ook vertel word wat die tema van die kamp was. Daar kan geleentheid wees vir een of twee getuienisse (vooraf gereël met die betrokke tieners). Daarna kan ‘n fasiliteerder die tieners begelei om aan hulle ouers (in gesinsverband) te vertel:
waar hulle die Here ontmoet het op die kamp
wat het hulle geleer oor God / geloof
wat het hulle ervaar
watter aanbiddingslied tot hulle gespreek het
watter teks die meeste tot hulle gespreek het
Dit is belangrik egter dat tieners voorberei word hiervoor, aangesien almal nie noodwendig vrymoedigheid het om spontaan hieroor te gesels nie. Tieners wie se ouers nie kan kom nie, moet ook verwelkom word in ander gesinne sodat hulle deel kan wees.
“Familiekamp” waar gesinne tuis slaap
‘n “Kamp” word gehou by die kerk, maar gesinne slaap saans tuis. Dit bespaar kostes en maak dit vir almal moontlik om te kom. Ook diegene met besige programme kan byvoorbeeld vir die Saterdagaand aansluit.
‘n Ouerskap kursus of geleentheid word gereël waar ouers toegerus word. Tydens sekere van die sessies of op ‘n sekere tyd, word die kinders / tieners genooi om by te kom sodat daar saamgesels kan word of een van die aktiwiteite geoefen kan word.
Erediens om tafels
‘n Alternatiewe diens word gehou waar ouers en kinders / tieners om tafels sit sodat die erediens interaktief kan plaasvind. In die meeste gesinne vind geloofsgesprekke nie gereeld plaas nie. Hierdie is ‘n ideale geleentheid om te oefen om saam die teks te lees en die vrae te bespreek. Almal moet deelneem en moet geleentheid kry om te gesels. Dit werk ook goed om ‘n aktiwiteit na aanleiding van die tema te doen in gesinsverband, byvoorbeeld familie waardes te teken, of ‘n kruis te versier vir Lydenstyd. Die kinders / tieners wie se ouers nie opdaag nie, word ingedeel by hulle maats se gesinne en welkom laat voel. Dit is ook moontlik om dit met die hele gemeente te doen.
Kategese met ouers
Ouers kan genooi word om gereeld (elke kwartaal) of tydens spesiale geleenthede saam kategese by te woon. Dit help ouers om saam die “les” te ervaar, die kategeet te ontmoet en ‘n ondersteuningstelsel vir die kategeet te vorm. Dit is ook ‘n goeie geleentheid om as gesinne saam te gesels oor ‘n tema. Die tema van die byeenkoms kan die Kerkjaar wees, ‘n familie of geloofsgewoonte bespreek en in-oefen of selfs die lewensfase van die kind wees. Voorbeelde is:
‘n kategese les vir Graad 1 en hulle gesinne oor hoe elkeen vir God spesiaal is en God altyd by ons is
‘n kategese les met ouers en Graad 7’s oor groepsdruk en hantering van vrese as voorbereiding vir hoërskool
‘n byeenkoms in Lydenstyd, Pinkster, Koninkrykstyd of Advent om oor die kerkjaar te gesels en iets te maak vir die huis daaroor
‘n kategese les vir Graad 4-6 ouers oor huisgeloof tyd
Tydens hierdie byeenkoms waar kinders (graad 4-6) “rapporte” (m.a.w. terugvoer) gee vir ouers oor hulle sterkpunte (en waaraan hulle kan werk). Dit word positief gedoen met sinne wat bloot op die rapport omkring word – hierdie dien as gespreksaanknoopspunte en is ‘n goeie hulpmiddel vir eerlike gesprek oor verhoudings en gesinsdinamika.
Vier nagmaal in gesinsverband. Dit kan om tafels gebeur of bloot in groepe in die kerkbanke. Skep geleentheid waar almal vir mekaar kan vertel wat die betekenis van nagmaal is en die nagmaal ook aan mekaar kan bedien (dit word ingestel en begelei deur ‘n voorganger). Dit is ook ‘n wonderlike geleentheid om vir mense te leer om vir mekaar te bid en mekaar te seën (ondersteun hulle deur vir hulle die woorde of ‘n riglyn te gee, want dit kom nie vir almal maklik nie).
Hierdie is saamgestel deur die Familie Netwerk groep wat op 26 Oktober 2018 te Stellenbosch byeengekom het. Die Familie Netwerk kom gereeld bymekaar om artikels te bespreek en “best practices” te identifiseer wat gemeentes kan help met Familie bediening.
Laerskool Kamp oor verskillende spiritualiteite
22nd May 2018 dinkjeugKAMPEidees, kamp, riglyne, spiritualiteit
Mense ontdek God op verskillende maniere en dit is belangrik dat ons kinders blootstel aan ‘n verskeidenheid van spiritualiteitstyle. Wat is die 4 tipes spiritualiteite? In kort is daar mense wat hoofsaaklik groei deur kennis (kop spiritualiteit), ander ervaar God deur interaksie en emosie (hart spiritualiteit), ander ontmoet God deur iets diensbaar te doen (hand spiritualiteit) en ander ontdek weer God deur simboliek en nadenke (vlam spiritualiteit). Kinders is nog te jonk om te onderskei wat hulle voorkeur is. Hulle is ook te jonk om die teorie daarvan werklik te verstaan, dus is die praktyk belangriker as die teorie. Spiritualiteite is ook nie ‘n verskoning om God net op een manier te aanbid nie – dikwels groei ons ook wanneer ons buite ons gemaksone is. Dit is dus belangriker dat jy hulle aan al 4 spiritualiteitstipes blootstel sodat hulle self kan ervaar hoe ‘n mens God op verskillende maniere kan aanbid. Terselfdertyd sal die volwasse leiers bewus raak van hulle eie voorkeure en kan hulle juis opnuut fokus om tyd vir al 4 te maak tydens ‘n kamp (of tydens kategese).
Laai HIER ‘n riglyn af van hoe só ‘n kamp saamgestel kan word. Dit is saamgestel deur ds Marietjie Steyn (van Bloubergstrand Gemeente)
Intergenerasionele Eredienste, Kategese en Kampe
19th September 2017 dinkjeugFAMILIE NETWERKErediens, families, intergeneratief, kamp, kampe, kategese
Vra die vraag af: hoe lyk jou gemeente se eredienste, kategese en kampe op die oomblik?
Sal die volgende mense welkom voel in hierdie ruimtes:
‘n Senior lidmaat?
‘n Laerskool kind?
‘n Voorskoolse kind?
Teologiese Onderleg vir Intergenerasionele Jeugbediening
Voorheen het ons gemeentes gefunksioneer volgens die herder-kudde-model van kerk-wees wat baie klem plaas op die predikant en ander “lerende leiers” in die gemeente. Die res van die gemeente se funksie was baie meer passief en hulle het onderrig ontvang – veral kinders.
Ons is egter besig op ‘n reis in ons kerk waar die liggaamsmodel van kerk-wees baie meer klem geniet en dit dwing ons om anders te dink oor die funksie van AL ons lidmate binne die gemeente – ook kinders. Die liggaamsmodel lê klem daarop dat elke persoon ‘n belangrike rol het om te speel in die gemeente en dat kinders dus volwaardige ledemate is van die liggaam – daar is immers nie ‘n junior Heilige Gees nie!
Hoe lyk eredienste, kategese en kampe binne die bogenoemde twee modelle en hoe verskil dit?
‘n Erediens in ‘n gemeente waar die herder-kudde-model sterk funksioneer, sal baie klem lê op sekere rolspelers (en hulle sal meestal, indien nie almal nie, volwassenes wees) en daar sal min interaksie wees tussen die mense teenwoordig. Die diens sal grotendeels afhang van ‘n predikant wat doen en ‘n gemeente wat passief luister. Die opset is een-tot-baie, mense sit in rye agtermekaar en kinders is apart of afwesig.
‘n Erediens wat gebaseer is op die liggaamsmodel van kerk-wees, sal ruimte maak vir elke persoon in die vertrek om aktief daaraan deel te neem. Daar is gelyke waarde van almal teenwoordig. Mense leer bymekaar en kyk mekaar in die oë indien moontlik. Dit is nie net ‘n een-rigting-gesprek nie, maar ‘n gesprek tussen almal teenwoordig in een of ander vorm.
Eredienswerkers (span wat mense verwelkom by die deur, nagmaaltekens uitdeel en offergawes opneem) bestaan uit gesinne – dus kinders en volwassenes van alle ouderdomme.
Daar is ‘n geleentheid in die diens vir kinders se verjaarsdae wat gevier word en selfs ‘n ouma sin wat gereeld die diens bywoon!
Daar is kinderliedjies sowel as meer volwasse-gerigte liedjies. Almal staan en sing beide genres liedjies saam, maar met die kinderliedjies staan die kinders soms op die stoele en doen die bewegings ook saam.
Kinders kan gebruik word om simbole in te bring of te gebruik wat aanhak by die preekreeks, bv. vlae met woorde op wat gedra word of kers wat tydens Lydenstyd uitgedoof word.
Geleentheid vir families of lidmate om na mekaar te draai en vrae te bespreek in die diens.
Daar kan selfs ‘n graad-diens gehou word vir ‘n spesifieke graad waar gesinne een van die kategese-lesse saam doen en die predikant van voor af fasiliteer.
Kategese en Kampe
Die herder-kudde-model van kerk-wees laat kategese ‘n skoolklaskamer dupliseer waar daar ‘n “onderwyser” is (gewoonlik ‘n volwassene) wat net kennis oordra aan passiewe kinders wat min geleentheid het om hulle eie opinies en vrae te gee en vra. Die klem is daarop dat hulle die kennis inneem en dit netso kan weergee.
Op kampe sal die prentjie baie eenders lyk, maar net met ‘n groter groep en in ‘n ander ruimte. Daar sal moontlik tye wees op die kamp vir ander aktiwiteite as kennisoordrag, maar dit sal losstaande wees en nie noodwendig ‘n spesifieke doel dien in terme van die vorming en inlewing van die tema nie.
Wanneer die beginsel van die liggaamsmodel op kategese toegpas word, het almal wat betrokke is ‘n rol om te speel. Die onderwysers word eerder fasiliteerders van ‘n gesprek waar die tema bespreek word en hierdie gesprek waar die kinders/tieners geleentheid kry om ook deel te neem is netso belangrik en onlosmaaklik verbind aan die kennis oordrag. Die groepe is kleiner sodat gesprek makliker kan plaasvind. Kategesegroepies sit in kringe sodat almal mekaar in die oë kan kyk en nie in ‘n ry voor die onderwyser nie. Ervaringsleer is ook belangrik.
Met kampe is een oorhoofse tema belangrik waarop alles gebasseer is: kennis, gesprekke, ervaringsleer en musiekbediening. Die doel van al hierdie aspekte van die kamp is geloofsvorming in ‘n eilandsituasie eerder as nét kennisoordrag. Kampeerders word ook in kleingroepe ingedeel met fasiliteerders en almal wat gaan kamp het ‘n rol, bv. kleingroepleiers, band, bidders, beraders, ens.
Ouervergaderings in die herder-kudde-model lyk ook baie eenders as eredienste in hierdie model: die predikant van vooraf praat, ouers wat in rye sit en kinders wat afwesig is.
In die liggaamsmodel sal ‘n ouervergadering die kinders ook insluit, kinders sal saam met hulle ouers in kleingroepe sit en daar sal geleentheid wees vir hulle om ook met mekaar te kommunikeer oor dit wat van voor af met hulle gedeel word.
Wenke om ruimtes meer intergenerasioneel-vriendelik te maak
Handwerk (crafts) wat almal saam moet doen of elkeen individueel en dan met mekaar deel.
Oop vrae: Dit is belangrik dat die vra wawt gevra word deur ‘n 4-jarige sowel as ‘n 30-jarige beantwoord kan word.
Stories: Alle ouderdomme het stories om te vertel, maar ons het min tye om te luister na mekaar.
Simboliek: Dit is iets waaraan ons almal kan deelneem.
Speletjies: Gesamentlike ervaringsleer of speletjies gebaseer op ‘n sekere tema of preek-/kategese-reeks wat huis toe geneem kan word om in huisgeloof tyd te speel.
Dink terug oor jou beskrywing van die ruimtes in julle gemeente aan die begin. Hoe kan jy net een ding in elke ruimte verander of toevoeg om dit meer intergenerasioneel te maak?
Moenie oorhaastig alles verander nie! Fasiliteer geloofsgroei met klein veranderinge.
Elzanne van der Westhuizen
Toerusting vir Jeugleiers: #Imagine Ignite Jan 2017
26th January 2017 dinkjeugLEIER TOERUSTING#imagine ignite, #imagine2017, #imaginemovement, imagine, kamp, kategete, tieners, toerusting
#Imagine Ignite, is toerustingsessies wat landswyd gehou word vir alle leiers in jeugbediening.
Anriëtte de Ridder skryf: “Dit behels verskillende sprekers en videogrepe oor allerlei onderwerpe, met groepbesprekings daarna.”
Die volgende geleentheid is op Saterdag, 28 Januarie 09:00 – 15:00 by Bergsig Gemeente in Durbanville. Bring jou hele span jeug -vrywilligers (kategete, ouers, kinder- en jeugwerkers en predikante). Die koste is R80 pp en dit sluit middagete en teetyd in. Inskrywings teen Dinsdag, 24 Januarie by my in die Jeugkantoor per e-pos by jeug@sun.ac.za of 021 808 9050.
Jeugwerkers en jeugpredikante word ook genooi na ŉ spesiale #Imagine Ignite toerustingsessie net vir hulle op Vrydagoggend, 27 Januarie 2017 ook by Bergsig. Dit is gratis, maar skryf ook asseblief daarvoor by my in.
DinkJeug Podcast 4: Waarna soek jongmense in hul leiers? 28th January 2020
DinkJeug Podcast 3: Rol van fasiliteerder 21st January 2020
Huisgeloof: Idees oor saam kerk toe gaan 15th January 2020
Huisgeloof: Idees om diensbaar te leef 15th January 2020
DinkJeug Podcast 2: Hoe skop ek die jaar af? 13th January 2020
#imagine 2020 10th January 2020
Huisgeloof: Idees vir saam Bybel lees 9th January 2020
Huisgeloof: Idees vir geloofsgesprekke… 9th January 2020
Bybelboeke aktiwiteit 7th January 2020
Doopviering 7th January 2020